text: وصفات تانية ممكن تعجبك
text: #000005
text: فتة الحمص و إلا فتة الجاج و إلا فتى البتنجان و إلا فتة المكدوس :roll
text: #000013
text: والله في فتة مكدوس وباتنجان انا صراحة بعرف الجاج والحمص وانت شو بتحبي تحطي وصفات بتكوني مشكورة منتعلم .
  انا دارسة معلوماتية ادارية والان عم ادرس ادب فرنسي كتير في فرق مهاك
text: #000014
text: وصفة البيتي فور شكلها بتاخد العقل
text: #000016
text: اليوم اشتريت صدورة جاج وجلدتون والصبح انشالله رح قطعون وانقعون بالتوابل يعني الاثنين بطبخون وبقول شو صار معي انشالله تظبط لان وعدت زوجي فيا وناطرا لان كتير بيحب الشاورما :p
text: #000020
text: تسلم ايديكي عالوصفة سهلة و بتلزم بأوقات كتيرة بس بدي أسألك شو هي بهارات الشورما و من وين أشتريهم
  و عا فكرة فيكي تحطيني بقائمة العضوات اللي بينهم أشياء مشتركة لأني أنا كمان خريجة أدب أنكليزي
text: #000023
text: يسلمو هالديات على هالوصفه عنا الدجاج الو زنخه شوي بس بطريقتك مابقي الها أثر وصارت الشاورما بالبيت ولاأطيب بس بضيف بضع حبات من الهال بتعطي نكهة مميزة وسرية جدا
text: #000027
text: بعد ما ينتقع الدجاج لمدة يوم كامل بترفعيه من ميته و بتحطيه بالصينية , و بتخبزيه من دون ما تغطي الصينية لحتى تستوي الشاورما
text: #000031
text: ياستي اكتشفت انه طعمت التعطيرة اجت من الخل لاني زودت الكمية شوي وماصفيتها يعني بميتها ... :eek بالفرن ...بس على فكرة جوزي كتير حبها وصرت راقبه وهو عم ياكل واضحك قله عن جد حبيتها يقلي والله كتير طيبة :grin بس بدي اعيدها اكيد 8) وشكرا للاهتمام
text: #000038
text: السلام عليكم و رحمة الله و بركاته
  الشاورمااااااا بدي جربا بالبيت :cry و ان شاء الله تضبط معي بس بدي ساويها سندويشات اختي منى عندي طلب الله يخليكي بدي طريقة عمل الخبز بالتفصيل و اهم شي طريقة خبزه تحتى احشي الشاورما فيه
  و بدي اعرف هل فيني ادهن رغيف الخبز بكريم الثوم بدل المايونيز او صلصة الطحينة
text: #000041
text: الخبز فيك تحشيه بكريم التوم أو المايونيز على كيفك أما الطحينة لأ لان الطحينة منحطها مع شاورما اللحمة
text: #000043
text: السلام عليكم و رحمة الله و بركاته
  تسلميلي اختي منى و ان شاء الله يضبط معك الخبز و تحطي الوصفة و الله فكرت الطحينة بتمشي مع شاورما الدجاج شكرا جزيلا على المعلومة بس قليلي مو 24 ساعة فترة طويلة بعرف بتطلع الطعمة احلى بس جربتي تخليها بس 12 ساعة او اقل و الشاورما ما ممكن نحتفظ فيها في البراد صح ازا ممكن بيكون كتير منيح بس ما بعتقد شو رايك
text: #000044
text: شو قصدك بالبراد ؟ ما كتير فهمت , يا ترى قصدك بعد التتبيل ؟ إذا هيك أكيد منتبلها و منخليها في البراد لمدة يوم كامل أو ممكن تتبليها و تحطيها في الفريزر بتقعد معك لمدة شهر
text: #000046
text: مية هلا سوسو نورتي و نور الموقع بأخت جديدة و كريمة و غالية الشاورما لازم تنقيها بالخل و الزيت و لما تجي تقليها تكون النار عالية و إذا بتحبيها مدهنة ممكن تنقعي معها شرائح دهن بتكون مقطعة كتيرررر رقيقة , و عندي وصفة للشاورما بتاخد العقل , ان شاء الله بنزلبها و بتجربيها لانها اطيب من الشاورما الجاهزة
text: #000049
text: السلام عليكم كيفك اخت منى تسلم دياتك على الوصفة كثير طلعت زاكية الشاورما اليوم احترت شو بدي عشي زوجي والاولاد فقررت اعملن الشاورما وكثير حبوها بس انا ما قليتها حطيتها بالفرن لكن على الشواية يعني ما شغلت الفرن من الاسفل بس من فوق بس بجد طلعت كثير زاكية
text: #000052
text: بصراحة ماضلت أكلة ما بعرفا وبنفسي إلا شفتا بهالموقع الغني الله يجزيكن الخير ومشكورة كتير اخت منى عهالوصفات اللذيذة اليوم بدي جرب الشاورما من وصفتك كان بنفسي من زمان اعملا عندي اطيب من الأكل برا
text: #000056
text: الف شكر الك اختي للرد والتواجد الطيب بالموقع , ان شاء الله تجربي هل الشاورما و تحبيها , و كمان تجربي بقية الوصفات الي كانت بنفسك
text: #000057
text: والله يسلموا ايديكي على الوصفه عملتها وطلعة بتشهي وانبسطت كتير شكرا كمان مره
text: #000058
text: اخيييييرا ساويت الشاورما و بالرغم من غياب الفلفل الحلو بالبهارات و السماق ضبطت و الحمد لله
text: #000060
text: جازاك الله خيرا منوووش و ان شاء الله بالمرة الجاية راح جرب شاورما اللحم بس انا ما راح ساويها باللية بعتقد راح تطلح طيبة او شو قولك
text: #000061
text: من زمان بخاطري إعملها وما كنت أوصل. أولتا امبارح اشتريت صدور مخصوص وجمدتون، امبارح تبلتون واليوم ساويتون .. يااااااااي طلعوا جناااان طييييبييييين.. ونكهة الليمون بتسطل !
  صحي ما أضفت أكتر مكونين أساسيين – على قولتكون – واللي هنة المستكة والهيل .. لكن حتى هيك طلعت بتجنن ...... يسلمو كتير منى الله يجزيك الخير وجوزي كتير عجبتو واتفقنا ارجع اعملها شي يوم (مع العلم هو ما بيحب شي جديد بنوب ولا حتى يدوقو).
  بس الجزرات والبصل ما سخيت كبون، فبعد قلية الشاورما قليتون بنفس المقلاية آموا خلصوا قبل الشاورمات الله وكيلكون ! طيبين كتير طلعوا عالتتبيلة.
text: #000063
text: الاسبوع الجاي حاعمل كليين وفرزهون، مالي كتير خلق عالطبخ آخر شهرين من الحمل. برغم أن جاي عبالي بس بوقت التنفيذ بفوت بالحيط هههههه.
text: #000064
text: عذكر الشاورما تذكرت نكتة:
  كان في واحد مبالزووور بالزور يطلع معو حرف الشين وبالصدفة بس، فكان دايما ياكل فلافل، بيوم فاق الصبح وهو مشتهي على شاورما، آم ضل ساعتين بالبيت وهو عم يغسل ويلبس تيابو ويحلق يتدرب على قولة حرف الشين لبييييين ما زبطت معو، آم ما فلت هالحرف من تمو : ( ششششششـ )، لبس جراباتو وهو عم يقول: ( ششششششـ ) وجزمتو وطلع عسفل البناية وهو عم يقول : ( ششششششششششـ ) وهييييك توصل عالمحل، وقلو للبياع : (شششششششششششششششششششاورما !)، آم البياع بحلق فيه شوي وقلو: ( شو قلتلي بدك ؟؟ ) .. آم الزلمة قلو : (اللعنة عليك ! هات فلافل) .
text: #000065
text: الظاهر يامنى اني مقصرة بحقك كتيير لأني الوصفة كتير طيبة وصار عملتها تقريبا 4 مرات ولسه ماقلتلك تسلم ايديكي أنا كتير بحب الأكلات يلي مابدها وقت وطعمتها طيبة وبموقعك استفدت كتير من هيك أكلات شكرا كتير
text: #000067
text: فيكي تحضري بهارات الشاورما ع ايدك , الوصفة بتلاقيها بالتفصيل هون
text: #000069
text: الوصفة ع هل الرابط بالتفصيل
text: #000071